આમ તો વરસાદનું જોર ઘટ્યું હોવા છતાં પણ રાતના સુમારે અનેક સ્થળોએ વરસાદી પાણી ઉલેચવા માટે ફાઇટર પંપ બેેસાડાયા હતા. મધ્ય ઝોનના શાહપુરમાં શંકરભુવનનાં છાપરાં, પૂર્વ ઝોનના નિકોલમાં મધુમતી આવાસ, ઓઢવમાં ડ્રેનેજ પં‌િપંગ સ્ટેશન પાસે, નવા પશ્ચિમ ઝોનના બોડકદેવમાં જીએમડીસી ગ્રાઉન્ડ, પંચગીની સોસાયટી, મકતમપુરામાં ભાખાભાઇપાર્ક, ચાંદલોડિયામાં યદુડી ગરનાળા, ઘાટલોડિયામાં માણેકબાગ સોસાયટી, દક્ષિણ ઝોનના બહેરામપુરામાં છારાનગર, ઉત્તર ઝોનમાં ઇન્ડિયા કોલોની, વ્રજવલ્લભપુરા અને બાપુનગરમાં રાજીવનગર ખાતે પંપ દ્વારા વરસાદી પાણી ઉલેચવાની કામગીરી ચાલી રહી છે. દરમ્યાન સ્થાનિક હવામાન વિભાગની કચેરી દ્વારા શહેરમાં આગામી તા.૩૧ જુલાઇ સુધીમાં વાદળછાયા વાતાવરણ સાથે હળવો વરસાદ પડવાની આગાહી કરાઇ છે.